Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako gaurkotasun handiko galdera, Nafarroa hirugarren fasean sartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko kide Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den ekainaren 11ko Legebiltzarraren Osoko Bilkuran ahoz erantzun dezan:

Iragan asteburuan, Espainiako Gobernuak hirugarren fasea ezarri du eskalaren zenbait puntutan, eta Nafarroa hor sartu da. Halere, lurraldeen artean mugitzeari dagokionez, fasez aldatzeak ez du aurrabide handirik ekarri.

Nafarroako Gobernuko lehendakariak nola baloratzen du egoera, eta, zehazki, mugaldeko eremuen eta beste erkidego batzuekin muga egiten duten herrien egoera?

Iruñean, 2020ko ekainaren 7an

Foru parlamentaria: Uxue Barkos Berruezo